इस समझौता ज्ञापन के प्रमुख सिद्धांत और उद्देश्य इस प्रकार हैं: महत्वपूर्ण खनिज परितंत्र में ऑस्ट्रेलिया-भारत साझेदारी के निर्माण के लिए एक सहयोगी ढांचा प्रदान करना; ऑस्ट्रेलियाई महत्वपूर्ण खनिज परियोजनाओं में सामरिक राष्ट्रीय हित और वाणिज्यिक निवेश का समर्थन करना; और नवाचार को बढ़ावा देने, टिकाऊ उत्पादन का समर्थन करने और परिवहन, ऊर्जा, दूरसंचार, औषधि, विमानन और रक्षा जैसे क्षेत्रों में तेजी लाने के लिए आवश्यक सामग्री की विश्वसनीय आपूर्ति सुनिश्चित करने के उद्देश्य से एक मजबूत और व्यावसायिक रूप से व्यवहार्य महत्वपूर्ण खनिज आपूर्ति श्रृंखला विकसित करना।